Marcote

Li marcote u bascoletePo tos les nos e walon, et leus accints, loukîz al notule ALW 8 34., c' est on foirt pitit bascolidî.

C' est onk di ses nos (bascolete) k' a dné s' no a l' famile des bascolidîs.

 Mustela nivalis

 Bascolidîs

 Discrijhaedje 
C' est l' pus ptit des bascolidîs. Et pår li pus ptit des magneus d' tchå sol Daegne. Li coir do måye fwait 13 a 24 cm, et l' cawe 5 a 7 (çou ki dene 20 a 31 cm, çouci pol bascolete d' Urope). Li frumele est on pô pus ptite.Dieter Burckhardt & Paul Barruel Mammifères d' Europe, Ed. Artis, Brussele, 1971. 
Ele pasreut dins "on trô come ene pîce di 5 francs".Lucyin Mahin, Ene båke so les bwès d' l' Årdene. 

Li erminete ou blanke marcote (blanke fok e l' ivier) lyi rshonne foirt, mins est pus grande. Li marcote ordinaire pout eto  divni blanke e l' ivier (dins les Ales, e l' Afrike bijhrece, et les dzo-indjes des montinnes d' Amerike bijhrece).

 Vicaedje 
Magne cåzu fok des soris (eto des oujheas, des cropantès biesses). Gn a des bascoletes tot wice k' i gn a des soris.

Ele tchesse do djoû come del nute.

Come les ôtes bascolidîs, ele sitritche ene pufkene di ses glandes dirîtrinnes, s' elle est serêye.

 Mopliyaedje 
S' acopele do moes d' måss disk' å moes d' awousse. Plinne 35 djoûs. Djonnlêye normåldimint e moes d' avri-may, pus on deujhinme côp e djulete-awousse.

Les djonnes sont ni-rafiyants; leus ouys ni s' drouvnut k' a 21-25 djoûs. I sont spanis a 4-5 samwinnes.

Les djonnes del prumire poirtêye si polnut ddja acopler a 11 moes.

 Spårdaedje et dzo-indjes 
 Spårdaedje 
Vike e tote l' Urope, apus k' l' Irlande.
 Dizo-indjes 
 marcote d' Urope (Mustela nivalis nivalis) : Urope
 marcote amazighe (Mustela nivalis numidica) : Afrike bijhrece, pus grande (28 a 35 cm).

 Doûcès creyances 
Åtoû del marcote, n a toplin des doûcès creyances k' ont skepyî. Po espaitchî les mwais sôrs k' ele poleut aminer, les Francès l' ont lomé "belete" (si on lyi dit k' elle est bele, ele ni vos epoûtloucrè nén). E walon, come e-n almand, on lyi a dné on ptit no d' djin : Marcou e walon (Markwolf, avou rcandjaedje do coron -wolf pal cawete -ote. E-n almand, on l' lome plaijhanmint Hermännchen (pitit Herman).

 Sourdants 

Categoreye:Bascolidîs